पाएं अपने शहर की ताज़ा ख़बरें और फ्री ई-पेपरडाउनलोड करें
रविवार की सुबह एकाएक माैसम में हुए बदलाव के बीच श्यांग क्षेत्र में आंधी के साथ ही गरज-चमक शुरू हो गई। इससें ग्राम पंचायत चिर्रा में गाज गिरने से दाे ग्रामीणाें की माैत हाे गई। जिले के सुदूर वनांचल क्षेत्र श्यांग के ग्राम पंचायत चिर्रा के 35 वर्षीय कन्हैया राठिया और 35 वर्षीय टीकाराम अघरिया रविवार सुबह खेत में काम करने गए थे। करीब 8.30 बजे एकाएक आंधी चलने के साथ गरज-चमक हाेने लगी। पानी गिरने की आशंका से दाेनाें खेत के पास लगे पेड़ के नीचे खड़े हाे गए।
zइसी दाैरान पेड़ पर गाज गिरी। इसकी चपेट में आने से दाेनाें ग्रामीण की माैके पर ही माैत हाे गई। घटना की सूचना श्यांग थाना प्रभारी श्याम सिदार काे मिली। इसके बाद पुलिस माैके पर पहुंची। मामले में मर्ग कायम कर ग्रामीणाें के शव काे पाेस्टमार्टम कराने भेजा। कन्हैया और टीकाराम दाेनाें हम उम्र थे। साथ ही दाेनाें मितान बन गए थे। काम करने के अलावा साथ में ही वे रहते और घूमते-फिरते भी थे। दाेनाें का ही परिवार उन्हें अपने बेटे की तरह मानता था। रविवार की सुबह दाेनाें की गाज गिरने से साथ हुई माैत के बाद जहां परिवार गम में डूब गया। वहीं गांव में शाेक की लहर फैल गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn